Roveredo GR
Roveredo (uf düütsch hät mer em früener au öpe Rofle oder Ruffle gsäit) isch e Gmaind vom Kanton Graubünde.

Geografy 
D Gmaind lyt in der Region Moesa und im undere Misox. S Dorf hät d Frakzioone und Wyyler Piazza, Beffeno, Carasole, San Giulio, San Fedele, Guerra, Tovedo, Ai Rogg, Rugno, Mont di Lanès und Laura. 

Uf dr Nordsyte lyt die chlyni Alp Luc. Südlech vo Roveredo goot d Autobaan dur de San Fedele-Dunnel.

Im Südoschte isch s Val Traversagna. Z’hinderscht im Taal und obe uf em Gipfel vom Bärg Cima de Cugn, wo 2237 Meter über Meer höch isch und ganz im Süüde vom Gmaindbann vo Roveredo lyt, träffe sech d Gränze vo de Kantöön Graubünde und Tessin und d Landesgränze vo dr Schwiiz zu Itaalie. I däm Gebiet isch dr süüdlechscht Punkt vom Kanton Graubünde. Uf em Bärg het’s en chlyni Gasärne vo de Alpini us em Erschte Wältchrieg, wo jetz als Bärghütte Capanna delle Aquile für d Wanderer zwäggmacht isch, und dernäbe es Huus uf dr Schwiizer Syte vo dr Gränze.

Geschichte 
Ane 1219 isch s Dorf imene Dokumänt de Regoredo gnännt.

Architektur 
 d Pfarchile vom Häilige Julius
 d Chile vom Häilige Antonius
 d Chile vo dr Häilige Anna
 d Chile Madonna del Ponte

Literatur 
 Simona Martinoli und andere: Roveredo. In: Guida d’arte della Svizzera italiana. Bellinzona 2007, S. 492, 507-511, 514.

Weblink

Fuessnoote 

Ort (Kanton Graubünde)